《和子年八兄读唐书感事 其四》
清代·鲍瑞骏

灵武旌旗剑阁回，都人流涕旧蓬莱。藏金不分输骄卤，贡荔居然酿祸胎。

陌上铜驼丛棘满，市中玉匣劫灰来。韶州一祭情应悔，其奈零铃夜雨哀。

作者简介：鲍瑞骏，清时期诗人，书法家。字桐舟，号渔梁山樵．安徽歙县人。道光癸卯年（1843年）举人。力学能文，同治时以军功官山东馆陶知县，擢候补知府，历郑魏齐楚之郊，诗篇宏富，为时所称。著《桐华舸诗集》，又著《褒忠诗》、《咏史诗》，表彰明季及清季咸、同朝时忠烈，书法欧阳，极廉劲，画也很好。